CELEX: 62006TA0228
Language: el
Date: 2008-12-10 00:00:00
Title: Υπόθεση T-228/06: Απόφαση του Πρωτοδικείου της 10ης Δεκεμβρίου 2008 — Giorgio Beverly Hills κατά ΓΕΕΑ — WHG (GIORGIO BEVERLY HILLS) (Κοινοτικό σήμα — Διαδικασία ανακοπής — Αίτηση καταχωρίσεως λεκτικού κοινοτικού σήματος GIORGIO BEVERLY HILLS — Προγενέστερο λεκτικό εθνικό σήμα GIORGIO — Σχετικός λόγος απαραδέκτου — Δεν υφίσταται κίνδυνος συγχύσεως — Άρθρο 8, παράγραφος 1, στοιχείο β', του κανονισμού (ΕΚ) 40/94)

7.2.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/27
            
         Απόφαση του Πρωτοδικείου της 10ης Δεκεμβρίου 2008 — Giorgio Beverly Hills κατά ΓΕΕΑ — WHG (GIORGIO BEVERLY HILLS)
   (Υπόθεση T-228/06) (1)
   
   (Κοινοτικό σήμα - Διαδικασία ανακοπής - Αίτηση καταχωρίσεως λεκτικού κοινοτικού σήματος GIORGIO BEVERLY HILLS - Προγενέστερο λεκτικό εθνικό σήμα GIORGIO - Σχετικός λόγος απαραδέκτου - Δεν υφίσταται κίνδυνος συγχύσεως - Άρθρο 8, παράγραφος 1, στοιχείο β', του κανονισμού (ΕΚ) 40/94)
   (2009/C 32/50)
   Γλώσσα διαδικασίας: η αγγλική
   Διάδικοι
   
      Προσφεύγουσα: Giorgio Beverly Hills, Inc. (Cincinnati, Ohio, ΗΠΑ) (εκπρόσωποι: αρχικώς M. Schaeffer, στη συνέχεια K. Sandberg, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωποι: S. Laitinen και G. Schneider)
   
      Αντίδικος ενώπιον του τμήματος προσφυγών του ΓΕΕΑ, παρεμβαίνουσα ενώπιον του Πρωτοδικείου: WHG Westdeutsche Handelsgesellschaft mbH (Hagen, Γερμανία) (εκπρόσωπος: H. Prange, δικηγόρος)
   Αντικείμενο
   Προσφυγή κατά της αποφάσεως του δεύτερου τμήματος προσφυγών του ΓΕΕΑ της 21ης Ιουνίου 2006 (συνεκδικασθείσες υποθέσεις R 107/2005-2 και R 187/2005-2) σχετικά με διαδικασία ανακοπής μεταξύ WHG Westdeutsche Handelsgesellschaft mbH και Giorgio Beverly Hills, Inc.
   Διατακτικό
   Το Πρωτοδικείο αποφασίζει:
   
               1)
            
            
               Ακυρώνει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 21ης Ιουνίου 2006 (υποθέσεις R 107/2005-2 και R 187/2005-2), κατά το μέτρο που απορρίπτει την προσφυγή στην υπόθεση R 187/2005-2.
            
         
               2)
            
            
               Το ΓΕΕΑ φέρει τα δικαστικά έξοδά του καθώς και τα έξοδα στα οποία υποβλήθηκε η Giorgio Beverly Hills, Inc. ενώπιον του Πρωτοδικείου.
            
         
               3)
            
            
               Η WHG Westdeutsche Handelsgesellschaft mbH φέρει τα δικαστικά έξοδά της καθώς και τα έξοδα στα οποία υποβλήθηκε η Giorgio Beverly Hills στο πλαίσιο της διαδικασίας ενώπιον του τμήματος προσφυγών του ΓΕΕΑ.
            
         
      (1)  ΕΕ C 249 της 14.10.2006.